open-index/open-wikipedia-markdown huggingface dataset:
Warren Beatty

**Henry Warren Beatty** (sündinud 30. märtsil 1937 Richmondis Virginias) on USA filminäitleja, stsenarist, režissöör ja filmiprodutsent. Tema õde on näitleja Shirley MacLaine.

Ta on eelkõige tuntud osatäitmistega filmides "Bonnie ja Clyde" (1967), "Shampoo" (1975), "Heaven Can Wait" (1978), "Reds" (1981) ja "Bugsy" (1991).

## Autasud

Nooruses esines Beatty paljudes mitte-Broadway teatrilavastustes ning oli 22-aastaselt kaasa teinud juba umbes 40 lavastuses. Oma ainsa teatrietteaste eest Broadwayl (William Inge'i näidendis "A Loss of Roses") nimetati ta 1960. aastal New Yorgi parima teatrinäitleja auhinna Tony kandidaadiks.

1961. aasta filmiga "Splendor in the Grass" nimetati ta Kuldgloobuse kandidaadiks meesdraamanäitleja kategoorias (ei võitnud) ja uustulnuka kategoorias (võitis).

1967. aasta filmiga "Bonnie ja Clyde" nimetati ta Oscari, Kulgloobuse ja BAFTA auhinna kandidaadiks meespeaosatäitja kategoorias ja Oscari kandidaadiks parima filmi kategoorias. Ta ei võitnud neist ühtki.

1975. aasta filmiga "Shampoo" nimetati ta Oscari kandidaadiks parima originaalstsenaariumi kategoorias ja Kuldgloobuse kandidaadiks parima komöödianäitleja kategoorias. Ta ei võitnud kumbagi.

1978. aasta filmiga "Heaven Can Wait" nimetati ta Oscari kandidaadiks parima näitleja, režissööri, filmi ja mugandatud stsenaariumi kategoorias (ei võitnud ühtki), Kuldgloobuse kandidaadiks meesnäitleja kategoorias komöödias (võitis) ning parima ulmefilmi auhinna kategooria Saturn kandidaadiks näitleja, stsenaariumi ja režissööri kategoorias (võitis neist kaks esimest).

1981. aasta filmiga "Reds" nimetati ta Oscari kandidaadiks filmi, režissööri, originaalstsenaariumi ja näitleja kategoorias (võitis režissöörina). Kuldgloobuse kandidaadiks nimetati ta režissööri, stsenaariumi ja draamanäitleja kategoorias (võitis režissöörina). Näitlejana kandideeris ta ka BAFTA auhinnale (ei võitnud).

1991. aasta filmiga "Bugsy" nimetati ta Oscari kandidaadiks näitleja ja filmi kategoorias ning Kuldgloobuse kandidaadiks draamanäitleja kategoorias. Ta ei võitnud neist ühtki.

1998. aasta filmiga "Bulworth" nimetati ta Oscari kandidaadiks originaalstsenaariumi kategoorias ning Kuldgloobuse kandidaadiks stsenaariumi ja näitleja kategoorias. Ta ei võitnud neist ühtki.

Kokku on ta nimetatud Oscari kandidaadiks 14 korda (võitis neist ühe), Kuldgloobuse kandidaadiks 11 korda (võitis neist 3), Saturni kandidaadiks 3 korda (võitis neist 2) ja BAFTA auhinna kandidaadiks 2 korda (ei võitnud neid).

2007. aastal pälvis ta Cecil B. DeMille'i nimelise elutööauhinna.

## Filmid

## Välislingid

*
Wentworth Miller

**Wentworth Earl Miller** (sündinud 2. juunil 1972 Chipping Nortonis Oxfordshire'is Suurbritannias) on Kuldgloobusele nomineeritud Ameerika Ühendriikide näitleja.

Miller on eelkõige tuntud Michael Scofieldi osatäitjana põnevusseriaalis "Põgenemine", mida ta kehastab alates 2005. aastast.

Ta mängis seriaali "Kummituselausuja" esimeses jaos kõrvalosa.

## Isiklikku
2013. aastal avalikustas ta, et on gay.

2021. aastal avalikustas ta, et on autist.

## Viited

## Välislingid
*
Scarlett Johansson

**Scarlett Ingrid Johansson** (sündinud 22. novembril 1984 New Yorgis) on ameerika filminäitleja.

Johansson on isa poolt taanlane ja ema poolt juut. Tal on vanem poolvend Christian isa esimesest abielust, vanem õde Vanessa, kes on endine näitleja, vanem vend Adrian ja kaksikvend Hunter. Ise on Johansson end juudiks nimetanud.

Johansson hakkas filmides näitlema üsna noorena. Tema esimene film "North" valmis 1994 ja Johanssonil oli seal episoodiline osa. Sellest ajast on ta peaaegu igal aastal mõnes filmis esinenud.

2003 mängis Johansson filmis "Tõlkes kaduma läinud" Charlotte'i. Selle rolli eest nimetati ta BAFTA auhinna kandidaadiks naispeaosatäitja kategoorias ning Kuldgloobuse kandidaadiks muusikali- või komöödianäitlejanna kategoorias, võites neist esimese.

Samal aastal mängis ta filmis "Tütarlaps pärlkõrvarõngaga" Grieti. Selle rolli eest nimetati ta BAFTA auhinna kandidaadiks naispeaosatäitja kategoorias ja Kuldgloobuse kandidaadiks draamanäitlejanna kategoorias. Ta ei võitnud neist kumbagi.

2004 mängis ta filmis "Armastuslaul Bobby Longile" Purslane Willi. Selle rolli eest nimetati ta Kuldgloobuse kandidaadiks draamanäitlejanna kategoorias, aga ei võitnud seda.

2005 mängis ta filmis "Matšpall" Nola Rice'i. Selle rolli eest nimetati ta Kuldgloobuse kandidaadiks naiskõrvalosatäitja kategoorias, aga ei võitnud seda.

2010 mängis ta filmis "Raudmees 2" vene spiooni Nataša Romanovat. Selle rolli eest nimetati ta ulmefilmide auhinna Saturn kandidaadiks naiskõrvalosatäitja kategoorias, aga ei võitnud seda.

Samal aastal esines Johansson teatris, mängides Arthur Milleri näidendis "Vaade sillalt" Catherine'i. Selle rolli eest pälvis ta Tony naisnäitleja kategoorias.

Scarlett Johansson on olnud tegev ka lauljana. Ta on välja andnud kaks stuudioalbumit "Anywhere I Lay My Head" (2008) ja "Break Up" (2009, koos Pete Yorniga).

Poliitilises mõttes on Johansson end registreerinud sõltumatuna, kuid sellegipoolest on ta korduvalt esinenud Demokraatliku Partei toetusüritustel ning kutsunud 2004. aasta presidendivalimistel hääletama John Kerry ja 2008. aastal Barack Obama poolt.

27. septembril 2008 abiellus Johansson näitleja Ryan Reynoldsiga. 14. detsembril 2010 teatasid nad, et on asunud eraldi elama. Mõlemad andsid sisse lahutuse ja abielu lõppes 1. juulil 2011. Novembris 2012 hakkas ta käima reklaamiagentuuri omanikust Romain Duraicaciga. Paar teatas kihlusest septembris 2013. Septembris 2014 sündis tütar Rose Dorothy. 2017. aastal abielu lahutati.

## Osaline filmograafia

## Välislingid

*
Mare

**Mare** on eesti naisenimi.

Seda nime peetakse lühendiks nimedest Maria ja Margaretha.

Eestis elas Rahvastikuregistri andmetel 8. mai 2012 seisuga 3366 Mare-nimelist inimest.

1. jaanuari 2018 seisuga oli Eestis eesnimi Mare 3184 naisel. Mare on Eestis populaarsuselt 38. naisenimi. Kõige populaarsem on eesnimi Mare vanuserühmas 70–74, kus neid on 10 000 elaniku kohta 99,09 ning Viljandi maakonnas, kus neid on 10 000 elaniku kohta 42,66. Mare on keskmiselt 64 aasta vanune (mediaanvanus on 65).

Lätis oli 2021. aasta 30. juuni seisuga eesnimi Mare 91 inimesel.

Mare on peamine naistegelane Villem Kapi ooperis "Lembitu".

## Nime kandjaid
*Mare Ainsaar, ühiskonna- ja rahvastikuteadlane
*Mare Jõgeva, laulja
*Mare Kandre, kirjanik
*Mare Kõiva, folklorist
*Mare Leis, brüoloog
*Mare Mikoff, skulptor
*Mare Müürsepp, lastekirjanduse uurija
*Mare Piirsalu, keemik
*Mare Pork, psühholoog
*Mare Puusepp, sisearhitekt
*Mare Puusepp, näitleja
*Mare Sabolotny, kirjanik
*Mare Taagepera, keemik ja ühiskonnategelane
*Mare Tommingas, balletiartist, koreograaf, lavastaja
*Mare Vint, graafik

## Viited
Emma Thompson

**Emma Thompson** (sündinud 15. aprillil 1959 Londonis) on inglise näitleja ja lavastaja, kes on pälvinud kaks Oscarit, kaks Kuldgloobust, ühe Emmy ja kolm Briti Filmi- ja Telekunsti Akadeemia auhinda.

Ta on Suurbritannia Põgenike ja Pagulaste Nõukogu (Refugee Council) toetaja. 

## Elukäik
Thompson sündis inglise teatrilavastaja Eric Thompsoni ja šoti näitleja Phyllida Law' peres. Tema õde Sophie Thompson on samuti näitleja. 

Emma õppis Cambridge'i ülikoolis inglise keelt ja kirjandust. Näitlejakarjääri alustas ta Cambridge'is teatrilavastuses "Woman's Hour", pärast seda mängis mitmes televisioonisarjas.

Teleseriaali "Fortunes of War" võtteplatsil sai ta tuttavaks Kenneth Branagh'ga, kellega hiljem abiellus. 

Emma Thompson debüteeris filminäitlejana 1989. aastal filmis "The Tall Guy". Samal aastal asutasid nad koos abikaasaga filmistuudio Renaissance Films, mille esimeses filmis "Henry V" nad mõlemad ka mängisid. 

Laiemalt tuntuks sai Thompson osatäitmisega 1992. aasta James Ivory filmis "Howards End", mille eest ta pälvis parima naisnäitleja Oscari.

1995. aastal kirjutas ta stsenaariumi filmile "Mõistus ja tunded" ja mängis filmis ka üht peaosa. Ta pälvis parima mugandatud stsenaariumi Oscari.

2003. aastal abiellus ta Greg Wise'iga, kes oli mänginud ka filmis "Mõistus ja tunded". Neil sündis 1999. aastal tütar Gaia Romilly.

## Filmograafia

## Välislingid
*
Tuudi jõgi

**Tuudi jõgi** (alamjooksul ka *Suitsu jõgi*) on jõgi Pärnumaal Lääneranna vallas Kiska, Alaküla, Kirikuküla, Kunila, Parivere, Tuhu, Tuudi ja Valuste külas.

Jõkke suubuvad paremalt Oidrema peakraav (15,1 km suudmest) ja Riisa oja (13,3 km suudmest) ning vasakult Kuitsa oja (19,7 km suudmest), Uduma oja (12,7 km suudmest) ja Petaaluse kraav (3,4 km suudmest). Jõe lähtealale jääb Tuhu maastikukaitseala (Tuudi raba, Tuhu soo), jõe suudmealale jääb Matsalu rahvuspark. Jõe keskjooksust itta jääb Lihula maastikukaitseala (Lihula raba). Jõgi suubub vasakult Kasari jõkke 0,5 km kaugusel viimase suudmest.

Tähtsaim sild üle Tuudi jõe on Risti–Virtsu maantee 46. kilomeetril (Tuudi sild), sildu on mujalgi (Kunila sild).

Jõgi on avalik veekogu, mille piiranguvöönd on 100 m.

Tuudi jõe keskkonnaregistri kood on VEE1117900.


Suitsu jõgi 2.JPG|Jõgi talvel
Suitsu jõgi Matsalus.jpg|Hütid jõe alamjooksul
Tuudi jõgi (4).jpg


## Viited

## Välislingid
Võlupe jõgi

**Võlupe jõgi** (ka *Tõre jõgi*, *Pahila-Teetsi peakraav*) on jõgi Saaremaal.

Võlupe jõgi saab alguse Tagavere küla lääneservas ja suubub Triigi lahte. Jõe pikkus on 14,6 km ja valgla pindala 105,9 km².

Jõgi on nime saanud Võlupe järgi. 

## Välislingid
*
Võlupe

**Võlupe** on Saaremaal Mujaste külas asuv paik.

Võlupe asub nelja tee ristis. Põhjas on lähim küla Mujaste ja sealtkaudu saab sõita Jaani kaudu Orissaarde. Kagus on lähim küla Roobaka ja sealtkaudu saab sõita Pärsama kaudu Seljale. Lõunas on lähim küla Hiievälja ja sealtkaudu saab sõita Õeste kaudu Anglasse. Läänes on lähim küla Oitme ja sealtkaudu saab sõita Triigi kaudu Leisi. Muudest paikadest asub läheduses lääne pool Rannaküla.

Võlupe on endine kõrtsikoht. Varem kuulus see Roobaka küla alla. Võlupet mainiti 1900 kujul Волопе. Enne 2017. aasta Eesti omavalitsusreformi kuulus Võlupe Karja valda.

Võlupe andis nime Võlupe jõele.

## Viited
Kadri Kõusaar

**Kadri Kõusaar** (sündinud 8. septembril 1980 Pärnus) on eesti kirjanik, ajakirjanik ja filmirežissöör.

## Elukäik
Ta on lõpetanud 1998. aastal Tallinna Inglise Kolledži ja 2003. aastal Tartu Ülikooli hispaania filoloogia alal. 

Ta on töötanud Eesti Ekspressi kultuuriväljaande kirjandustoimetajana. 

Ta on juhtinud Klassikaraadio maailmamuusikasaadet "Fantaasia", TV3 persoonisaadet "Mandolino" (koos Alex Lepajõega), saadet "Seks ja küla" (2011), saadet "A4" ja Raadio 2 saadet "Cafe Duo".

## Looming
Nooruses joonistas ta ajalehtedele koomikseid. 

### Romaanid
* 2001 – "Ego"
* 2004 – "Vaba tõus"
* 2011 – "Alfa"

### Tõlked
Ta on tõlkinud portugali keelest Fernando Pessoa ja hispaania keelest Pablo Neruda luulet.

### Filmid
Ta on lavastanud filmi "Magnus" (2007), mis jõudis Cannes'i filmifestivali ametlikku programmi (Un Certain Regard). Harju Maakohus keelas filmi näitamise ja levitamise Eestis, sest kohtu hinnangul kahjustab see peategelase prototüübiks oleva inimese huve. 23. märtsil 2009 otsustas Tallinna ringkonnakohus filmi avaliku näitamise keelu tühistada.

2013. aastal esilinastus Kõusaare teine film "Kohtumõistja" (tööpealkirjaga "Euroopa psühho"), kus peaosa mängis Briti näitleja Lee Ingleby. Kõusaare sõnul on see esimene Eesti autori ingliskeelne film.

*2007 "Magnus"
*2013 "Kohtumõistja"
*2014 "Auster"
*2016 "Ema"
*2021 "Kõrb"

## Poliitiline tegevus
2017. aasta kohaliku omavalitsuse volikogude valimistel kandideeris ta Sotsiaaldemokraatliku Erakonna nimekirjas Põhja-Tallinnas ning osutus valituks.

Ta on olnud Tallinna Linnavolikogu liige. Aastast 2017 kuulub ta Sotsiaaldemokraatlikkusse Erakonda.

Ta kandideeris 2023. aasta valimistel Riigikokku, kogus valimisringkonnas nr 1 (Haabersti, Põhja-Tallinn ja Kristiine) 452 häält ning ei osutunud valituks.

Ta kandideeris 2025. aasta kohaliku omavalitsuse volikogude valimistel Kesklinna linnaosas, kogus 229 häält ning ei osutunud valituks.

## Viited

## Välislingid

* Tuuli Koch. "Kadri Kõusaar, ideede vang" Postimees, 10. märts 2013
Tasa sõuad, kaugele jõuad

"**Tasa sõuad, kaugele jõuad**" on vanasõna. 

## Tõlgendus
Kui toimetada või teha oma tegemisi rahulikult ja tasapisi, siis on vigade juhtumise tõenäosus väike. Kui on vähe vigu, siis ei pea tegelema vigade parandusega ning lõppkokkuvõttes jõutakse kiiremini eesmärgini, sest vigade parandamiseks kulub märkimisväärne aeg.

## Vaata ka
*Vanasõnade loend
Bailatino

***Bailatino*** on treeningu- ja tantsustiil, mille töötasid 1990. aastate lõpul välja Soome tantsutreenerid Satu Markkanen ja Minna Korvala. *Bailatino* on küll kaitstud kaubamärk, mille õigused kuuluvad Soome Tantsuspordi Föderatsioonile ja Eestis DanceActi tantsustuudiole, kuid eesti keeles kirjutatakse see stiilinimetusena tsitaatsõnana (ja lauses väikse algustähega).

*Bailatino* on rühmatreening, kus tantsitakse rühmale kohandatud koreograafiaga Ladina-Ameerika tantse nagu salsa, samba, tšatša, *[[merengue]]*, *[[bachata]]*, mambo, *[[reggaeton]]* jt. Teistest treeningustiilidest sarnaneb *bailatino* enim *latino*-aeroobikaga, kuid paneb rohkem rõhku tantsutehnikale ja väljendusrikkusele. 

Eestis harrastatakse *bailatino*t alates 2000. aastast mitmes spordi- ja tantsuklubis.

## Viited

## Välislingid
* Tutvustav veebileht
Vanasõnade loend

## I
*Igaüks on oma õnne sepp

## K

*Kes koera saba kergitab, kui koer ise
*Kuidas küla koerale, nõnda koer külale

## T
*Tasa sõuad, kaugele jõuad

## V
*Vaga vesi, sügav põhi
Sorrento

**Sorrento** on linn Lõuna-Itaalias Campanias Sorrento poolsaarel. 

Linn on tuntud sidrunite, keraamika, pitsi ja puidutöö poolest. Sorrento poolsaarelt avanevad vaated Napolile, Vesuuvile ja Capri saarele. 

Sorrentot ühendab Amalfiga kitsas tee *[[Amalfi Drive]] ([[:en:Strada_statale_163_Amalfitana|Strada statale 163 Amalfitana]]).* Laevasõidu kaugusel on nii Napoli, Amalfi, Positano, Capri kui ka Ischia saar. 

Sorrentos toodetakse Limoncellot (alkohoolne jook, mida tehakse sidrunikoorest, alkoholist, veest ja suhkrust). 

Sorrentot on külastanud lord Byron, Johann Wolfgang von Goethe, Charles Dickens ja paljud teised ajaloo suurkujud. 

Kohalikku jalgpallivõistkonna nimi on Sorrento Calcio 1945. 

## Kliima
Sorrentos on Vahemerele omane kliima. Talved on niisked, suved kuivad ja soojad. 

## Toit
Sorrento toidukommetel on väga pikk ajalugu. Igal perekonnal on oma salajased retseptid, mida põlvkondade kaupa edasi kantakse. Toidu põhikomponendid on sellised, mida on võimalik saada aastaläbi, näiteks Mozzarella juust, päiksekuivatatud tomatid, värske pasta. Juurde lisatakse hooajalisi aedvilju jm. Viis rooga, mida Sorrentos proovida:

* Gnocchi alla Sorrentina
* Spaghetti alla Nerano
* Scialatielli alle Vongole
* Cannelloni
* Ravioli alla Caprese

## Kultuur ja vaatamisväärsused
Sorrentol on ajalooline vanalinn. Vanalinn on elu täis, seal on palju restorane, kirikuid, butiike ja värvilisi maju. Vanalinnas müüakse pea iga nurga peal Limoncellot, linna au ja uhkust. Enamasti on tegu 32% alkohoolse joogiga. Suurt tunnustust on saanud Gelateria David jäätisekohvik. 

* Amalfi rannik, ligi 50 km rannajoon Sorrento poolsaarel on üks ilusamaid kohti Itaalias
* Marina Grande ("Suur sadam")
* Marina Piccola ("Väike sadam")
* Villa communale park, kust avaneb vaade Vesuuvile
* Sedil Dominova on kaunite freskodega ehitis, mis ajalooliselt oli aadlikke kohtumispaik
* Piazza Tasso, keskväljak
* San Francesco klooster
* Sorrento funikulöör väljub Castellammare di Stabiast. Sõit kestab 8 minutit. 

## Viited
Mary Stuart

**Mary Stuart** (prantsuse *Marie, reine des Écossais*; 8. detsember 1542 Linlithgowi palee, West Lothian, Šotimaa – 8. veebruar 1587 Fotheringhay Castle, Northamptonshire, Inglismaa) oli **Mary I** nime all Šotimaa kuninganna 14. detsembrist 1542 kuni 24. juulini 1567. 1558. aastal abiellus ta tulevase Prantsusmaa kuninga François II-ga, kes oli troonil 10. juulist 1559 kuni 5. detsembrini 1560. Sel ajal oli Mary Stuart Prantsusmaa konsort-kuninganna. 

Mary Stuart on oma traagilise elu tõttu üks tuntumaid Šotimaa monarhe.

## Elukäik
Mary sündis Šotimaa kuninga James V ja Marie de Guise'i peres. Kuna James V suri nädal hiljem, siis 6-päevaselt (reaalselt küll 1561. aastast) sai Mary Šotimaa kuningannaks.

Lapsepõlve ja nooruse veetis ta Prantsusmaal kuningas Henri II õukonnas. 1558. aastal abiellus hilisema kuninga François II-ga, kes 5. detsembril 1560 suri. Mary Stuart naasis Šotimaale. Hiljem püüdis ta Hispaania, Prantsuse ja inglise katoliiklaste toetusel kukutada lastetut Inglismaa kuningannat Elizabeth I-st.

29. juulil 1565 abiellus Mary Holyroodi palees oma nõo Henry Stuarti ehk lord Darnleyga. Abielu vihastas Elizabeth I-st, kuna temalt ei küsitud abiellumiseks luba. Mary Stuart ja lord Darnley olid aga Margaret Tudori järeltulijatena Inglise trooni pärijad. Mary hakkas oma meest tolle kõlvatu käitumise ja ebameeldiva iseloomu pärast põlgama, kuid ei tahtnud abielu lahutada, kuni tal polnud sündinud troonipärijat. Darnley vangistas vahepeal Mary ning tappis tema erasekretäri, soovides kuningavõimu endale haarata. 1566. aastal sündis tulevane kuningas James VI ning abielupaari suhted jahenesid veelgi. Lisaks sellele kasvasid pidevalt pinged ka Šotimaa katoliiklaste ja protestantide vahel. 

1567. aasta alguses hukkus lord Darnley segastel asjaoludel, milles kahtlustati nii Maryt kui ka tema vastaseid. Küsimus on siiani jäänud lahendamata. Igal juhul muutus katoliiklasest Mary positsioon Šotimaa troonil üha ebakindlamaks.

1567. aasta juunis puhkes Šotimaal Mary-vastane kalvinistide mäss, mille järel Mary Stuart loobus troonist, lastes võimule oma poja James VI, kes oli sellal üheaastane. Mary oli sunnitud põgenema Inglismaale, kus ta lootis peavarju leida Elizabeth I juurest. Viimane aga põlgas Mary Stuartit ja vangistas ta. Võimalik, et Mary jätkas ka Elizabethi juures olles plaane tolle kukutamiseks ning ise troonile asumiseks. 19 aastat vangipõlves elanud Mary tunnistati pärast pikki protsesse, vandenõus tappa Elizabeth I, süüdi. Mary Stuart hukati 8. veebruaril 1587. Tema hukkamise kohta on käibel mitmeid legende. Mary poeg James VI jõudis aga 1603. aastal, pärast Elizabethi surma, James I nime all ikkagi ka Inglismaa troonile.

## Vaata ka
*Babingtoni vandenõu

## Kirjandus
*Stefan Zweig "Maria Stuart" Eesti Raamat 1970

## Välislingid
Torbay

**Torbay** on tervikomavalitsus Suurbritannias Devoni krahvkonnas samanimelise lahe kaldal.

Koosneb kolmest linnast: Torquayst põhjas, Paigntonist keskosas ja Brixhamist lõunas.

See on oma suvituslinnade, liivarandade, meeldiva kliima, puhkuse- ja lõbustusatraktsioonide tõttu populaarne turismisihtkoht ja saanud hüüdnime Inglise Riviera.
Cherbourg

**Cherbourg** on endine vald Prantsusmaal Manche'i departemangus, praeguse Cherbourg-en-Cotentini valla osa.

Cherbourgi vald liideti 2000. aastal Cherbourg-Octeville'i vallaga, mis omakorda liideti 2016. aastal Cherbourg-en-Cotentini vallaga.

## Vaata ka
* Cherbourgi sadam

## Välislingid
Limerick

**Limerick** on linn Iirimaal. See on Iirimaa suuruselt kolmas ja Iiri saare suuruselt viies linn.

## Transport
Linna teenindab Shannoni lennujaam, mis teenindas 2010. aastal 1 755 885 reisijat.

## Vaatamisväärsused

*Kuningas Johni loss (1212)
*Püha Maarja katedraal (1168)
*Püha Johni katedraal (1861)
*Limericki linnamuuseum

## Vaata ka
*Limerik
*Limericki Ülikool

## Viited

## Välislingid
*Koduleht
Braga

**Braga** on linn Põhja-Portugalis, Braga ringkonna halduskeskus.

Linnas on kaks ülikooli: Minho ülikool ja Portugali Katoliiklik Ülikool.

Bragas on Portugali peapiiskopi residents.
Salamanca

**Salamanca** on linn Hispaanias, Salamanca provintsi keskus.

Salamanca vanalinn kuulub 1988. aastast UNESCO maailmapärandi nimistusse.

## Ülikool
Salamanca Ülikool on vanim ülikool Hispaanias ja neljas Euroopas pärast Bologna, Oxfordi ja Pariisi ülikooli. See asutati aastal 1218.

## Sõpruslinnad

*  Brugge, Belgia
*  Buenos Aires, Argentina
*  Coimbra, Portugal
*  Gijón, Astuuria, Hispaania
*  Las Palmas de Gran Canaria, Kanaari saared, Spain
*  Nîmes, Prantsusmaa
*  Würzburg, Saksamaa

## Viited
Opole

**Opole** (saksa keeles *Oppeln*) on maakonnaõigustega linn Poolas, Opole vojevoodkonna keskus. Linn asub Odra jõe ääres.

Kuni 1945. aastani kuulus linn Saksamaale.

## Viited

## Välislingid

*Linna koduleht
Alicante

**Alicante** (katalaani keeles ametlikult ka: **Alacant**) on linn Hispaanias Vahemere rannikul, Alicante provintsi keskus. 2024. aasta andmetel elab seal 358 720 elanikku, mis teeb sellest rahvaarvult Valencia autonoomse piirkonna suuruselt teise linna Valencia järel ja Hispaania kümnenda linna.

Linnas asub Euroopa Liidu Intellektuaalomandi Ameti peakorter ning linna juures paikneb Alicante Ülikool.

Alicante on üks Hispaania tähtsamaid turismisihtkohti.
## Vaata ka
* Alicante Euroopa Kool

## Viited
Szolnok

**Szolnok** on komitaadi õigustega linn Ungaris, Jász-Nagykun-Szolnoki komitaadi keskus. Asub Tisza jõe ääres.

2001. aasta rahvaloenduse andmetel oli Szolnoki elanikkonnast ungarlasi 98%, mustlasi 1% ja teistest rahvustest inimesi 1%.

Alates 12. septembrist 2008 on Szolnok Rakvere sõpruslinn.

## Viited
Legnica

**Legnica** [legn'itsa] (saksa keeles *Liegnitz*) on maakonnaõigustega linn Poolas Alam-Sileesia vojevoodkonnas.

Aastal 2005 elas linnas 106 100 ja aastal 2009 109 500 inimest.

## Vaata ka
*Legnica lahing 9. aprillil 1241
## Välislingid
*http://www.legnica.um.gov.pl/
Schwaney

**Schwaney** on asula Saksamaal Nordrhein-Westfaleni liidumaal Paderborni kreisis Altenbekeni vallas. Asub Paderbornist 12 km kaugusel.

Asulas on 3000–3500 elanikku (2005. aasta lõpu seisuga). 

2003. aasta detsembris elas seal 2855 elanikku.

## Välislingid
*Schwaney koduleht
August Alle

**August Alle** (31. august 1890 Viljandi – 8. juuli 1952 Tallinn) oli eesti kirjanik.

Ta sündis Viljandis kiviraiduri pojana. 

Tema haridustee algas Viljandi kihelkonnakoolis, kust ta läks edasi õppima Narva õhtukooli. 1915. aastal sooritas ta eksternina gümnaasiumi lõpueksamid Orjolis. 1915–1918 õppis ta Saratovi ülikoolis arstiteadust. 1919. aastal  oli ta lühikest aega Tartu ajalehe "Odamees" tegevtoimetaja. 1937. aastal lõpetas Alle Tartu Ülikooli õigusteaduskonna.

Saratovi ülikooli lõpetamise järel töötas Alle Eestis lühemat aega ametnikuna, ajakirjanikuna ja lektorina ning pärast Tartu Ülikooli lõpetamist vannutatud advokaat Villem Jaurami abina, olulisema aja aga vabakutselisena. Pärast Eesti okupeerimist 1940. aastal oli Alle Haridusministeeriumis Teadus- ja kunstiosakonna nõunik. Ta kuulus Eesti Kirjanike Liidu juhatusse ning ajakirjade Viisnurk ja Looming toimkonda. Oli 1941 aasta augustis Tallinna töölispolgu liige. Aastatel 1945–1946 oli ta Eesti NSV kohtuministri asetäitja, 1946–1952 ajakirja Looming toimetaja.

## August Alle luulekogud:

* "Üksinduse saartele" (1918)

* "Carmina Barbata" (1921)
* "Lilla elevant" (1923)
* "Laul kleidist helesinisest ja roosast seelikust" (1925)
* "Ummiklained" (1930)
* "Karmid rütmid" (1934)
* "Epigramme" (1944)

## Vaata ka
*Odamees (August Alle ajaleht)

## Välislingid

* 
* August Alle portaalis "Tartu ilukirjanduses"
Ježi

**Ježi** on eestivene mitteformaalne kunstnikeühendus, mis tegutseb Tallinnas 2001. aastast. Ühendusel puudub kindel liikmeskond, kuid sellega seotuks peavad end umbes 20 erineva ettevalmistus- ja loometasemega kunstnikku. Ühenduses puuduvad piirangud hariduse või žanri osas. Korduvalt on esinetud ühisnäitustega Tallinnas, 2007. aastal ka Kuressaare linnuses. Ühenduse eestvedajaks on Arnold Lepin (sünd. 1970), selle ettevõtmistes on osalenud Natalja Abramova, Anžela Beljakova, Oleg Gorohhov, Juri Ivanov, Dmitri Lazjuk, Vjatšeslav Matjašin, Natalja Nazimova, Maria Reppo, Juri Sedõhh, Vitali Sobolev, Oksana Solovjova, Mihhail Zaitsev, Eduard Zentšik, Konstantin Tšeremnov, Eduard Vivsik jt.

Tähtsamad grupinäitused:

*2002 "Ježi" ühisnäitus Kadrioru pargis (Tallinn)
*2003 Vene Riikliku Draamateatri galeriis (Tallinn)
*2004-2005 Viru keskuses (Tallinn)
*2005 galeriis “Bindes” (Tallinn)
*2007 Kuressaare linnuse kaitsetornis (Kuressaare)
Eduard Vivsik

**Eduard  Vivsik** (sündinud 8. septembril 1968) on eesti fotograaf.

2001. aastast hakkas fotograafiaga elatist teenima.
Fotod modellidega, reportaažid, loodus.
2002. aastal liitus kunstnikeühendusega "Ježi".
2004. aastast fotografeerib eesti peotantsusporti.

## Osalemine võistlustel
* 2003 Aura – Postimees (Eesti). Loodusfoto konkurss, kolmas koht. 
* 2004 Rahvusvaheline fotofestival "Narva Sügis" (Narva). Kiir-fotovõistluse võitja.
* 2005 Eesti fotokunsti ühingu konkurss (Sillamäe). Parim reportaaž.  
* 2005 Rahvusvaheline fotofestival "Narva Sügis" (Narva). Grand Prix.
* 2005 Kümne Euroopa Liidu uusliikmeist maade fotograafide võistlus (Montpellier, Prantsusmaa). Kolm fotot finaalis.

## Näitused
* 2003 "Ježi" grupinäitus Vene Riikliku Draamateatri galeriis (Tallinn, Eesti) 
* 2004–2005 "Ježi" grupinäitus Viru keskuses (Tallinn) 
* 2005 "Ježi" grupinäitus galeriis "Bindes" (Tallinn) 
* 2005 Montpellier, Prantsusmaa.
* 2005 Eesti Vabariigi Suursaatkonna koduleht (Varssavi, Poola) 
* 2006 Eesti fotokunsti ühingu näitus Tallinna Linnamuuseumi filiaalis Kiek in de Kök (Tallinn)
* 2006 III Konfrontacje Fotograficzne Mój Świat - Twój Świat, Galerii "ART'SENAŁ" (Walcz, Poola)
* 2007 "Ježi" grupinäitus Kuressaare linnuse kaitsetornis (Kuressaare)
* 2007 Eesti fotokunsti ühingu näitus Tallinna Linnamuuseumi filiaalis Kiek in die Kök
Coppa Italia

**Coppa Italia** (praegune nimi sponsorite tõttu **TIM Cup**) on Itaalia klubijalgpalli karikavõistlused. Turniiri mängitakse väljalangemissüsteemis. Karikavõitja saab õiguse osaleda UEFA Euroopa Liigas.

Poolfinaale mängitakse kahes osas, mõlema poolfinaali jõudnud meeskonna koduväljakul. Varem finaal koosnes kahest mängust, hooajast 2008–09 aga karikavõitja saab selgeks ühes mängus, mis toimub Rooma olümpiastaadionil.

2024. aastal võitis karika Torino Juventus, kes on 15 karikavõiduga ka kõige edukam klubi.

## Meistrid
Dorothy Crowfoot Hodgkin

**Dorothy Mary Crowfoot Hodgkin** (12. mai 1910 Kairo, Egiptus – 29. juuli 1994 Ilmington, Warwickshire) oli inglise biokeemik, kes hakkas biomolekulide uurimiseks kasutama röntgenkristallograafiat.

Röntgenkristallograafia abil avastas ta kolesterooli (1937), penitsilliini (1945), insuliini (1954) ja B<sub>12</sub>-vitamiini (1969) struktuuri. Aastal 1964 pälvis ta mitme biomolekuli struktuuri kindlakstegemise eest Nobeli keemiaauhinna.

Suure osa oma teadlasekarjäärist töötas ta Cambridge'i Ülikooli keemialaboratooriumis.

## Tunnustus
*1947 – valitiLondoni Kuningliku Seltsi liikmeks
*1965 – pälvis rariteetse Teenete ordeni (varem oli selle saanud Florence Nightingale)
*1976 – valiti NSV Liidu Teaduste Akadeemia välisliikmeks (1991. aastast Venemaa Teaduste Akadeemia välisliige)
Pärilikud haigused

**Pärilikud haigused** on haigused, mis kanduvad edasi vanematelt järglastele. Päriliku haiguse aluseks on geenidefekt, mis kandub edasi põlvest põlve.

Pärilikke haigusi tuleb eristada looteeas tekkinud geenimutatsioonidest tingitud haigustest, mis manifesteeruvad näiteks väärarengutena, ja pärilikust soodumusest.

## Vaata ka
*pärilikkus
*pärilik soodumus
*kaasasündinud haigus
*pärilikud või geenivigadest tingitud vaimsed haigused
Mihhail Zaitsev

**Mihhail Zaitsev** (sündinud 1971) on Eesti fotograaf. Elab Narvas. 

Kõrgharidus, elukutselt infotehnoloogia spetsialist.
Asjaarmastajana tegeleb fotokunstiga 2002. aastast.

## Auhinnad
* 2003 Eesti Fotokunsti Ühingu konkurss (Narva, Eesti). Grand Prix.
* 2004 Eesti Fotokunsti Ühingu konkurss (Tallinn, Eesti). Parim must-valge seeria.
* 2005 Eesti Fotokunsti Ühingu konkurss (Sillamäe, Eesti). Parim must-valge seeria.
* 2005 Rahvusvaheline fotofestival "Narva Sügis" (Narva, Eesti). Parim portree.
* 2005 Kümne Euroopa Liidu uusliikmeist maade fotograafide võistlus (Montpellier, Prantsusmaa). Viis fotot finaalis.
* 2006 Eesti Fotokunsti Ühingu konkurss (Narva, Eesti). Grand Prix, Parim akt, parim maastik.

## Näitused
* 2004, 2005, 2006 Tallinna Linnamuuseumi filiaalis Kiek in de Kök
* 2004-2005 "Ježi" grupinäitus Tallinnas Viru keskuses
* 2004, 2005 Narva Kunstigalerii
* 2005 Montpellier, Prantsusmaa
* 2007 Kuressaare linnuse kaitsetornis
Epiteet

**Epiteet** on täiteline lisandsõna, mis tõstab põhisõna mõiste tunnusest esile autori arvates mõnd tähtsat joont (*nt: "Silmad nii *'säravad, sügavad, sametimustad*'..." M. Under*).
Hatecore

***Hatecore*** viitab ajalooliselt 1980. aastate New Yorgi ''hardcore'''i ansamblitele, mille kõla erines harilikust *hardcore*-pungist, olles natuke metalsem. 1990. aastatel aga võtsid paljud rassistliku, *[[white power]]*i, neonatsi ja RAC temaatikaga bändid termini üle ning hakkasid kasutama seda enda muusika kirjeldamiseks. Seega tänapäeval enamasti mõeldaksegi *hatecore*i all rassistlikku *hardcore*-muusikat.

New Yorgis ansambliga SFA *hardcore* punki vijelenud Brendan Rafferty, kes arvatavasti võttis esimesena kasutusele termini *hatecore*, jaoks tähistab *hate-core* *hardcore*-pungi muusikat, mis vastandub ''straight edge''i ja *[[posi]]* liikumistele.
Patricia Arquette

** Patricia Tiffany Arquette** (sündinud 8. aprillil 1968 Chicagos  Illinoisis) on Emmy auhinnaga pärjatud ja Kuldgloobusele nomineeritud USA filminäitleja.

Aastast 2005 kehastab ta Allison DuBois'd USA draamasarjas "Meedium". Rolli eest sai ta parima draamasarja naisnäitleja Emmy.
Lisaks on ta mänginud filmides "True Romance", "Lost Highway" ja "Little Nicky".

## Auhinnad
**[[Emmy]]**
*2005: Parim draamasarja naisnäitleja – "Meedium"

## Välislingid
* 
*Patricia Arquette ORG site
Drea de Matteo

**Andrea Donna "Drea" de Matteo** (sündinud 19. jaanuaril 1972 New Yorgis) on Emmy auhinnaga pärjatud ja Kuldgloobusele nomineeritud USA filminäitleja.

Ta on eelkõige tuntud Adriana La Cerva osatäitjana draamsarjas "Sopranod" ja Gina Tribbiani kehastajana komöödiasarjas "Joey". 

## Välislingid
*
Faye Dunaway

**Faye Dunaway** (õieti **Dorothy Faye Dunaway**; sündinud 14. jaanuaril 1941 Bascomis Florida osariigis) on Oscariga pärjatud USA filminäitleja ja produtsent.

## Elulugu
Faye Dunaway sündis sõjaväelase peres. Näitekunsti õppis ta Bostoni Ülikoolis ning lühikest aega osales Lincolni Keskuse näitetrupi töös, mida tollal juhtis Elia Kazan. 

1967. aastal tegi ta filmidebüüdi Otto Premingeri teoses "Hurry Sundown", milles Dunaway pälvis Briti Filmiakadeemia auhinna. Samal aastal mängitud roll filmis "Bonnie ja Clyde" tõi talle Oscari-nominatsiooni. 

Aastatel 1974–1979 oli ta abielus rokkmuusik Peter Wolfiga. Selle aja sisse mahtus ka roll Sidney Lumet' filmis "Televõrk" (1976), mis tõi Oscari. 

1980. aastatel mängis ta paljudes telefilmides ja lühiseriaalides. 

1984–1987 oli ta abielus Briti fotograafi Terry O'Neilliga. Neil on poeg Liam O'Neill (sündinud 1980). 2003. aastal paljastas Terry O'Neill, et laps oli hoopiski adopteeritud – Dunaway oli seda fakti kaua eitanud. 

1995. aastal ilmus tema elulooraamat "Otsides Gatsbyt: minu elu".

## Filmid

## Viited


## Välislingid
*
Meedium (seriaal)

**"Meedium"** on Emmy ja Kuldgloobuse nominatsioonidega USA draamasari naisest (Allison – Patricia Arquette), kes töötab Phoenixi ringkonnaprokuröri juures ja kellel on meediumi võimed. 

Sari põhineb tõelise Allison DuBois' elul, kes on aastaid aidanud kohalikke politseijõude väidetavalt kasutades oma meediumivõimeid ja suheldes surnutega.

Eestis on seda seriaali näidanud Kanal 2.

## Peamised osatäitjad
*Patricia Arquette – Allison DuBois  
*Jessy Schram – noor Allison Roland 
*Jake Weber – Joe DuBois 
*Miguel Sandoval – ringkonnaprokurör Manuel Devalos 
*Sofia Vassilieva – Ariel DuBois  
*Maria Lark – Bridgette DuBois 
*David Cubitt – uurija Lee Scanlon 
*Tina DiJoseph – Lynn DiNovi 
*Madison Carabello, Miranda Carabello – Marie DuBois 
*Arliss Howard – kapten Kenneth Push 

## Välislingid
*
*Ametlik koduleht
Jodie Foster

**Jodie Foster** (õieti **Alicia Christian Foster**; sündinud 19. novembril 1962 Los Angeleses) on USA filminäitleja, -lavastaja ja -produtsent, Oscari laureaat.

## Elukäik
Foster sündis Lucius Foster III ja Evelyn Fosteri (neiupõlvenimi Almond) peres. Tema kolm õde-venda kutsusid teda Jodieks. 

Filmidebüüdi tegi ta 1972. aastal Disney filmis "Napoleon ja Samantha". Tuntuks sai ta 1976. aastal Martin Scorsese lavastatud filmis "Taksojuht", kus mängis alaealist prostituuti. Selle rolliga kandideeris ta ka Oscarile. 

1985. aastal lõpetas ta *[[cum laude]]* Yale'i Ülikooli inglise kirjanduse bakalaureuseõppe. 1988. aastal võitis ta Oscari filmiga "Süüdistatu", 1991 aga Jonathan Demme filmiga "Voonakeste vaikimine". Ta on võitnud ka 2 Kuldgloobust, BAFTA auhinna ja muid filmiauhindu.

1991. aastal tegi Foster lavastajadebüüdi filmiga "Little Man Tate". 

## Osaline filmograafia

## Isiklikku
Foster on abielus näitleja ja fotograafi Alexandra Hedisoniga. Neil on kaks poega: Charles (sündinud 1998) ja Kit (sündinud 2001). Foster pole pidanud vajalikuks avalikult teatada, kes laste isa(d) on.

## Välislingid
*
Sunrise Avenue

**Sunrise Avenue** oli Soome rokkansambel, mis tegutses aastatel 2002–2022. Bändi asutasid laulja Samu Haber ja bändist hiljem lahkunud Janne Kärkkäinen.

Enne ansambli loomist tegutseti 1992. aastast nime **Sunrise** all.

Bändi 2006. aastal avaldatud debüütalbumi "On the Way to Wonderland" produtsent oli Jukka Backlund, albumi avaldas plaadifirma EMI. Soomes oli album parimate albumite edetabelis teisel kohal.

Teine stuudioalbum "Popgasm" ilmus 2009. ja kolmas, "Acoustic Tour", 2010. aastal. Viimane oli kokku pandud "Acoustic Touri" kontserdil salvestatud akustilistest lauludest.
Kolmas stuudioalbum "Out of Style" avaldati 2011. aasta märtsis ning selle suurim hitt "Hollywood Hills" on ainuisikuliselt Haberi kirjutatud.

Sunrise Avenue albumeid on ostetud üle 700 000 ja singleid üle 1 000 000 eksemplari. Nende loomingut on saadud kuulata rohkem kui tuhandel kontserdil kahekümnes Euroopa riigis ja Jaapanis.

Bänd andis Eestis Rock Cafés 12. mail 2011 kontserdi koos teise Soome bändiga Von Hertzen Brothers, lisaks neile esinesid seal ka Eesti superstaarisaate finalistid. Kontserdi otseülekannet oli võimalik vaadata nii Elioni digiTV-st kui EMT klientidel oma mobiiltelefonist.

## Liikmed
* Samu Haber – laulukirjutaja, laulja ja kitarrist
* Raul Ruutu – basskitarrist, taustalaulja
* Sami Osala – trummar
* Riku Rajamaa – kitarrist ja taustalaulja
* Osmo Ikonen – klahvpillimängija, taustamuusik, taustalaulja

## Endised liikmed
* Janne Kärkkäinen – kitarrist ja taustalaulja
* Teijo Jämsä
* Jukka Backlund – süntesaatorimängija; produtsent

## Diskograafia
### Albumid
*"On The Way To Wonderland" (2006)
*"Popgasm" (2009)
*"Out of Style" (2011)
*"Unholy Ground" (2013)
*"Heartbreak Century" (2017)

### Singlid
*"All Because Of You" (2006)
*"Romeo" (2006)
*"Fairytale Gone Bad" (2006)
*"Forever Yours" (2007)
*"Diamonds" (2007)
*"Heal Me" (2007)
*"Choose To Be Me" (2008)
*"The Whole Story" (2009)
*"Not Again" (2009)
*"Welcome to My Life" (2009)
*"Hollywood Hills" (2011)
*"I Don't Dance" (2011)
*"Somebody Help Me" (2011)
*"Damn Silence" (2012)
*"Lifesaver" (2013)
*"Little Bit Love" (2014)
*"You Can Never Be Ready" (2014)
*"Nothing Is Over" (2014)
*"Prisoner in Paradise" (2016)
*"I Help You Hate Me" (2017)
*"Let Me Go" (2017)
*"Heartbreak Century" (2017)
*"Dreamer" (2018)
*"Thank You For Everything" (2019)

### DVD
* "Live in Wonderland" (2007)
* "Out Of Style - Live Edition (CD+DVD)" (2012)

## Viited

## Välislingid
* Sunrise Avenue koduleht
* Sunrise Avenue Youtube'is
Tippviidikas

**Tippviidikas** (*Alburnoides bipunctatus*) on karpkalaliste seltsi kuuluv kala.

Tippviidikal on viidikast veidi kõrgem keha, suu on otseseisune. Küljejoone all ja ülal on iseloomulikud täpid, millest moodustub kaks pikirida. Selg metalse läikega oliivpruun kuni sinakasrohekas, kõhualune hele.

Pikkus kuni 13 cm, levila Kesk-Euroopast kuni Valgevene ja Volga jõe vesikonnani. Eelistab kiirevoolulisi ja puhtaveelisi jõgesid, harvem asustab järvesid. Hoidub erinevalt viidikast pigem veekogu põhjakihtidesse.

Eestis levinud mõnede jõgede vesikonnas.

## Vaata ka
*Eesti kalade süstemaatiline nimestik

## Viited

## Välislingid
*
Haridžiidid

**Haridžiidid** on vanim islamiusuliste rühmitus. Nad erinevad nii sunniitidest ja šiiitidest. Praegu elavad haridžiidid põhiliselt Omaanis ja Põhja-Aafrikas.

## Vaata ka

*Ibadiidid
Kes koera saba kergitab, kui koer ise

**"Kes koera saba kergitab, kui koer ise"** on vanasõna

## Tõlgendus
*Igaüks kiidab ennast, oma. Enda tehtu tundub hea 
*Iga inimene peab ise enda väärtusi teistele näitama.

Analoogset allteksti omavad mõned teisedki vanasõnad:
*Kiida iseennast, siis saad kiidetud.
*Kes sind kiidab, kui sa ise äi kiida.
*Egä vask kergites oma händä.
*Kukulind hüüab ikka oma nime.
*Egä tsirk arvas indä laulu kõgõ ilusamba olevat.
*Iga mees kiidab ennast, rebane oma saba.
*Igaüks kiidab oma vesikörti.
*Igamees kiidab oma hapukaapsta leent.
*Egaüts kitt umma valgõt märrä.
*Igä mustlane kiidab oma hobust.
*Iga kaupmees kiidab oma kaupa.
*Iga setu kiidab oma potti.
*Igaüks tuleb oma kitsega turule.
*Kes see inimene on, kes ennast laidab.
*Oma kiit ikka kõige rutem käes.
*Oma tehtud, hästi tehtud.
*Oma tehtud töö on meistretöö.
*Oma tehtüd jaht ond kõegõ suurõm.

## Variandid
*Kes ikka koera saba kergitab kui mitte koer ise.
*Kes see (teine/muu) koera saba ikka kergitab, kui mitte koer ise.
*Kes koera muu kiidab, kui koer isi.
*Kes ikka kassi saba kergitab, kui mitte kass ise.

## Levik






Kõrvaloleval pildil on vanasõna "Kes koera saba kergitab, kui koer ise" kasutamise levik Eesti Kirjandusmuuseumi Folkloristika Osakonna andmete järgi




Peamiselt on levinud eituseta lausevorm:
*...eks koer ise...
*...kui ta ise...





Tunduvalt vähem on levinud eitusega lausevorm:
*...kui mitte ta ise...
*...kui mitte koer ise...





## Vaata ka
*vanasõnade loend

## Viited
30 Rock

**"30 Rock"** on Emmy ja Kuldgloobusega pärjatud USA situatsioonikomöödiasari, mis jõudis tele-eetrisse alates 2006. aasta sügisest. 

Sarja loojaks on endine "Saturday Night Live" (SNL) osatäitja ja stsenarist Tina Fey, kes on ka üks sarja produtsente. Lisaks kuulub produtsentide hulka ka SNLi looja Lorne Michaels.

Sarja pealkiri tuleneb telestuudio NBC New Yorgi stuudio peamaja GE Buildingu hüüdnimest, mis asub aadressil 30 Rockefeller Plaza. Seriaal keskendub fiktsionaalse sketšisaate "TGS" (varasema pealkirjaga "The Girly Show") lavatagusele.

## Peamised osatäitjad
*Tina Fey – Liz Lemon 
*Tracy Morgan – Tracy Jordan 
*Jane Krakowski – Jenna Maroney 
*Jack McBrayer – Kenneth Ellen Parcell
*Scott Adsit – Pete Hornberger 
*Judah Friedlander – Frank Rossitano 
*Alec Baldwin – Jack Donaghy

## Välislingid
* 
*Ametlik koduleht
Victoria Woodhull

**Victoria Claflin Woodhull** (23. september 1838 Homer, Ohio – 9. juuni 1927 Worcestershire, Inglismaa) oli USA sufražett, kes avaldas oma kirjutised Ameerika kullatud ajastul (1865–1901), olles 19. sajandi Ameerika sufražetiliikumise liidreid. 

Ta oli värvikas ja kurikuulus naisõiguste sümbol, kes pooldas vaba armastust ja töölisreforme. Tema kõnede ja artiklite autorsus on vaidlustatud, kuna arvatakse, et ta ei ole neid ise kirjutanud. Tuntuks sai ta ka 1872. aastal presidendikandidatuuri esitamisega.
Strängnäs

**Strängnäs** on tiheasustusega paikkond Rootsis Södermanlandi läänis, Strängnäsi valla keskus. Asub 80 km Stockholmist läänes.

Strängnäs, Södermanlandi maakonnas sai linnaõigused 1336.  Strängnäs oli katoliku ja on Rootsi luterliku Strängnäsi piiskopkonna keskus.

Strängnäs on farmaatsiatööstuse keskus.

Aastal 2005 elas linnas 12 900 inimest.

## Viited
Matsalu laht

**Matsalu laht** on Läänemere laht Eesti läänerannikul Matsalu looduskaitsealal Väinameres.

Matsalu lahe pindala on 67 km&sup2;, pikkus 16 km ja laius 4–6 km. Lahe keskmine sügavus on 1,5 m. Laht on Kasari jõe suudmeala.


Matsalu laht.JPG|Matsalu laht suvel
Puisenina must lammas..jpg|Puise nina must lammas
Matsalu laht Haeska rannaniit.jpg|Vaade Matsalu lahele Haeska linnuvaatlustornist


## Vaata ka
*Matsalu mõis
*Matsalu rahvuspark

## Välislingid
Rein Marandi

**Rein Marandi** (22. juunini 1935 **Rein Müürmann**; 8. veebruar 1921 Tallinn – 25. oktoober 2003) oli eesti ajaloolane ja politoloog. 

Lõpetas 1940. aastal Tallinnas Jakob Westholmi Gümnaasiumi, seejärel õppis Tartu Ülikooli matemaatika- ja õigusteaduskonnas (vahetas teaduskonda 1942. aastal). Aastatel 1943–1944 võitles Soome armees, hiljem soomepoiste rügemendis JR200. 1943. aasta detsembris avastati tal kopsutuberkuloos. Pärast Soome-Vene vaherahu tuli ta tagasi Eestisse, kust pöördus perega uuesti Soome. 

1944. aastal põgenes Rootsi. Jätkas õpinguid Uppsala Ülikoolis (lõpetas 1952 filosoofiateaduskonna teaduste kandidaadi kraadiga ja sai 1959 riigiteaduse alal litsentsiaadikraadi) ja hiljem Helsingi Ülikoolis, kus sai 1964 politoloogiadoktori kraadi. 

Töötas 1960–1971 ja 1976–1986 Rootsi Riigipäeva raamatukoguhoidjana ning vahepealsel ajal Uppsala Ülikooli juures arhivaarina.

Ta oli ajalehtede Vaba Eesti ja Teataja toimetuse liige.

Uuris peamiselt Eesti poliitilist ajalugu aastatel 1920–1940, eriti vapside tegevust, samuti Soome lähiajalugu ja pagulassotsioloogiat.

## Teosed
*Must-valge lipu all : Vabadussõjalaste liikumine Eestis 1929–1937. 1. [osa], Legaalne periood (1929–1934). Uppsala, 1991. ISBN 91-22-01393-8
*Must-valge lipu all : vabadussõjalaste liikumine Eestis 1929–1937. II, Illegaalne vabadussõjalus (1934–1937). Uppsala, 1997. ISBN 91-22-01763-1

## Välislingid
*"Rein Marandi – 80" Tuna, 2001
*Ühe kirja lugu
Igaüks on oma õnne sepp

**"Igaüks on oma õnne sepp"** on vanasõna, mille tüübinumber on teadusliku väljaande "Eesti vanasõnad" järgi 14657.

Vanasõna autentseid arhiivitekste on Eesti Rahvaluule Arhiivi kogudes teada 80.

Vanasõnatüübiga "Igaüks on oma õnne sepp" on lähedalt seotud tüüp number 14658 "Igaüks põle oma õnne sepp mette", millest on teada üks autentne tekst.

## Vaata ka
*Vanasõnade loend

## Viited
Pyongyang

**Pyongyang** (korea keeles 평양 *P’yŏngyang*, hanja: 平壤) on Korea Rahvademokraatliku Vabariigi pealinn, mis asub Taedongi jõe kaldal. Pyongyang tähendab korea keeles 'sile maa'.

Pyongyangi pindala on 3194 km². Elanikke on 3 255 388 (2008). See on Põhja-Korea suurim linn ja halduskeskus. Pyongyang on Põhja-Korea kultuuriline ja ajalooline keskus. 

Pyongyangis töötavad bussid, metroo ja tramm.

## Galerii

Pilt:0322 Pyongyang Turm der Juche Idee Aussicht.jpg|
|Chuch'e torn öösel

Pilt:Pyongyang Metro.JPG| Pyongyangi metroo
Pilt:Pyongyang tram.jpg| Pyongyangi tramm


## Vaata ka
*Kim Il-sŏngi Ülikool

## Sõpruslinnad
* Kathmandu, Nepal
* Jakarta, Indoneesia
* Moskva, Venemaa
* Chiang Mai, Tai
* Tianjin, Hiina Rahvavabariik

## Välislingid
Psüühikahäire

**Psüühikahäire**, ka **vaimse tervise häire**, **psühhiaatriline häire** on käitumises või mõtlemises väljenduv muster, mis põhjustab vaevusi ja/või kahjustab isiklikku toimimist. Häire omadused võivad olla püsivad, korduvad või esineda ühekordse episoodina. Mitmed häired omavad sümptomeid ja tunnuseid, mis ka sama haiguse piires võivad igal konkreetsel juhul väga palju erineda. 

Häirete põhjused pole sageli kindlalt teada. Häireid defineeritakse selle abil, kuidas inimene käitub, tunneb, tajub või mõtleb. Diagnoosimisel arvestatakse ka inimese kultuuriliste ja usuliste veendumuste ja sotsiaalsete normidega.

Maailma Terviseorganisatsiooni arusaama kohaselt sõltub psüühikahäire sisu konkreetse ühiskonna sotsiaalsetest, kultuurilistest, majanduslikest ja õiguslikest iseärasustest.

Levinumad psüühilised haigused on meeleoluhäired (depressioon ja bipolaarne häire), psühhootilised häired (sh skisofreenia) ja ärevushäired (sh paanikahäire, üldistunud ärevushäire, obsessiiv-kompulsiivne häire, foobiad).

Psüühiliste haiguste ravi ja toetusvõimalused on väga mitmekesised. Tänapäevane ravi psüühiliste haiguste leevendamisel lähtub kolmest tugisambast: ravimid, psühhoteraapia ja psühhosotsiaalne rehabilitatsioon. Haiguse kulg ja prognoos on paremad, kui kasutada kombineerituna kõiki kolme.

Haigusest taastumine tähendab tihtipeale koos haigusega elus toimetulekut. See tähendab, et ühelt poolt on haiguse sümptomid raviga kas kadunud või sellisel määral taandunud, et ei sega oluliselt inimese igapäevast elu. Teiselt poolt on inimene õppinud vaatamata haigusele võimalikult iseseisvalt toime tulema ning elab mõtestatud ja tähendusrikast elu.

Haigusest taastumisel on oma kindlad seaduspärasused ja staadiumid. Eriti just raskemate psüühiliste haiguste puhul on taastumine pikk protsess ning võib mõnikord kesta lausa aastaid.

Psüühikahäired klassifitseeritakse RHK-10-s diagnoosikoodidega, mis algavad F-tähega: F0–F9.

## Vaata ka
* vaimne tervis
* psühhiaatria
* psühhopatoloogia

## Viited
Gillian Anderson

**Gillian Leigh Anderson** (sündinud 9. augustil 1968 Chicagos) on Emmy ja Kuldgloobusega pärjatud filminäitleja, kelle tuntuimad rollid on FBI agent Dana Scully Ameerika Ühendriikide seriaalis "Salatoimikud" ja Lady Dedlocki osa BBC seriaalis "Bleak House".

## Elulugu
Gillian sündis Edward ja Rosemary Andersoni peres. Peagi kolis pere Puerto Ricosse, 15 kuud hiljem siirduti aga Londonisse. Tal on noorem õde Zoe ja vend Aaron, kes põeb raskekujulist närvihaigust.

1990. aastal lõpetas Gillian Anderson DePauli Ülikooli lavakunsti alal.

## Karjäär
Filmidebüüdi tegi ta 1992. aastal draamas "The Turning". 1993. aastal sai ta osa Chris Carteri seriaalis "Salatoimikud", kus mängis David Duchovnyga FBI agente; mõlemad näitlejad said sellega tuntuks.

Eesti telekanalitel on lähiminevikus näidatud tema kui ühe peaosatäitjaga 17-osalist kriminaaldraamat-õudusseriaali "Langus" (*The Fall*, 2013–2016) ja temaga kõrvalosas filmi "Vildakas maja" (*Crooked House*, 2017).

## Isiklikku
Aastatel 1994–1997 oli ta abielus filmikunstnik Clyde Klotziga, kellega neil on tütar Piper (sündinud 1994). 2004–2006 oli ta abielus dokumentaalfilmilavastaja Julian Ozanne'iga.

## Välislingid

* Gillian Andersoni koduleht
*
Damaskus

**Damaskus** on Süüria pealinn. Kuulub maailma vanimate linnade hulka. Asub Süüria edelaosas Baradá jõe kaldal.

Damaskus on Süürias suuruselt teine linn Aleppo järel.

See on üks peamisi Levandi kultuuri- ja usukeskusi.

Damaskuses on poolkõrbeline kliima, kuna läänes asuv Antiliibanoni mäestik peab kinni Vahemerelt tuleva niiske õhu ja vihma.

2011. aastal oli hinnanguline elanike arv 1 711 000. Suurim vähemus on kurdid (umbes 300 000). Enamik elanikke on usult sunniidid. Damaskuses on üle 2000 mošee, neist tuntuim on Umaijaadide mošee ehk Damaskuse Suur mošee. 10–15% elanikest on kristlased.

Damaskus jaguneb 15 linnaosaks ja need omakorda kokku 95 asumiks. Yarmūk, mis loetakse eraldi asulaks, kuulub koos Damaskuse linnaga Damaskuse kubermangu.

## Pilte

Districts of damascus english.svg|Damaskuse linnaosad
Damascus SPOT 1363.jpg|Satelliidifoto Damaskusest
Damascus from Qasiyon.JPG


## Välislingid
Prognoos (meditsiin)

**Prognoos** (kreeka keeles πρόγνωσις *prognōsis* 'etteteadmine, ettenägemine') on meditsiinis haiguse kulu ja haige seisundi muutumise ennustus.

Kindlaid digitaalseid kriteeriume meditsiiniliseks prognoosimiseks tänapäeval ei ole. Prognoos püstitatakse vastavalt arsti teadmistele ja kogemustele. Teatud määral saab prognoosi kujundada suurte statistiliste rühmade alusel, näiteks on varasemate uuringute tulemusel võimalik väita, et 45% tõsise septilise šokiga patsientidest sureb 28 päeva jooksul. Siiski ei määra see korrektselt konkreetse üksikisiku saatust. Prognoosimisel arvestatakse haiguse iseloomu, haige vanust, kaasuvaid haigusi, haige meeleolu ja tahet paraneda, ravimite toime tõhusust ja tekkivaid kõrvalnähte, haige sotsiaalset ja psüühilist seisundit, haige pärilikkuse anamneesi, riskitegurite olemasolu.

Eristatakse järgmisi prognoose:
*prognoos elu suhtes
*prognoos funktsiooni taastumise suhtes
*prognoos töövõime suhtes
*prognoos tervistumise suhtes

Eristatakse järgmisi prognoosi tõenäosuse realiseerumise astmeid:
*hea
*kahtlane
*halb
*väga halb

Seega, kui prognoos elule on hea, siis väga suure tõenäosusega jääb patsient haiguse lõppedes või stabiliseerudes ellu, ning kui prognoos elule on väga halb, siis väga suure tõenäosusega põhjustab haigus inimese surma.

Prognoosi teades saab paremini otsustada, kas on mõttekas üht- või teistsugust ravi alustada.

Prognoos võib sisaldada infot selle kohta, millise aja vältel ravi ajal ja järel haige seisund ei halvene, milline on elusoleku tõenäosus teatud aja möödumisel diagnoosimisest ning kui pikk on haige elu pärast diagnoosimist.

19. sajandil oli meditsiini põhieesmärk haiguste korrektne diagnoosimine ja rahuldava prognoosi saavutamine. Alles hiljem pandi põhirõhk haiguste väljaravimisele.

## Vaata ka
*prognoos